open-index/open-wikipedia-markdown huggingface dataset:
Oficina de Coordinación de Transplantes de Galicia

miniatura|400px|Edificio do Complexo Administrativo de San Lázaro, onde ten a súa sede a OCT.
A **Oficina de Coordinación de Transplantes de Galicia** (**OCT**) é un organismo público galego, dependente da Consellería de Sanidade, encargado dos asuntos relacionados cos transplantes de órganos. Foi creada pola Orde do 8 de xuño de 1992, e as súas funcións son as mesmas que as da Organización Nacional de Transplantes (ONT), no ámbito da Comunidade Autónoma.

Ten a súa sede en Santiago de Compostela, na Consellería de Sanidade, no Complexo Administrativo de San Lázaro.

## Funcións 
En Galicia é a unidade que se encarga de promover a doazón de órganos dentro e fóra dos hospitais Esta unidade realiza unha serie de actividades encamiñadas á sensibilización da poboación respecto da doazón de órganos. Ademais, promove a coordinación das distintas unidades implicadas no proceso, que aseguren que todas as operacións se realizan en condicións ideais e coa mínima tardanza posible.

Máis especificamente, as funcións da OCT son:

## Notas 
## Véxase tamén 
### Bibliografía 
* Bouzas Caamaño, Mª Encarnación; Álvarez Vázquez, Marta; Penas Mujico, Matilde e López García, Marisa (2017): *Coordinación autonómica de transplantes. Axencia de doazón de órganos e sangue. Memoria 2016*. Santiago de Compostela: Xunta de Galicia. Consellería de Sanidade. Servizo Galego de Saúde. Axencia Galega de Sangue, Órganos e Tecidos. Publicación electrónica en liña. (Ver o texto completo).

### Outros artigos 
* Transplante
* Organización Nacional de Transplantes

### Ligazóns externas 
* Entrevista con Jacinto Sánchez, director da Oficina de Coordinación de Transplantes de Galicia na Radio Galega, o 2-5-2014. (Son).
Niebla y sol

***Niebla y sol*** é un filme español dirixido por José María Forqué e estreado en 1951.

## Argumento 
Isabel, a muller de Jaime, está enferma, e este decide retirarse da composición para iren ambos a vivir a unha pequena localidade costeira de Galicia. Antes da retirada definitiva, accede a compoñer un ballet para os bailaríns Antonio e Rosario. A visita dun antigo amigo de Jaime e ex-amante de Isabel, así como o empeoramento da enfermidade dela, complicará a vida da parella.

## Elenco 
* Carlos Muñoz como Jaime.
* Asunción Sancho como Isabel.
* José María Mompín como Enrique.
* María Dolores Pradera como Julia.
* Francisco Melgares como Padre Lucas
* Roberto Font como Don Manoliño.
* Xan das Bolas como Meigo.
* Antonio Ruiz Soler como el mesmo.
* Florencia Pérez Padilla (Rosario) como ela mesma.

## Produción 
Está inspirada na obra de teatro *El invierno frío* de Horacio Ruiz de la Fuente. Foi rodada en Barcelona.

## Notas 
## Véxase tamén 
### Bibliografía 
* 
### Ligazóns externas 
* Ficha do filme en Filmaffinity (en castelán).
* Ficha do filme en IMDb (en inglés).
Jordan Peterson

**Jordan Bernt Peterson**, nado en Alberta o 12 de xuño de 1962, é un psicólogo clínico canadense, profesor de psicoloxía na Universidade de Toronto. As súas principais áreas de estudo son a psicoloxía anormal, social e a psicoloxía da personalidade, particularizando na psicoloxía das relixións e das crenzas ideolóxicas, e na avaliación da personalidade e no desempeño profesional.

## Traxectoria 
Peterson estudou na Universidade de Alberta e na Universidade McGill. Permaneceu en McGill como colexiado post-doutoramento dende 1991 ata 1993 antes de trasladarse á Universidade Harvard, onde foi primeiro asistente e despois profesor asociado no departamento de psicoloxía. En 1998 mudouse de novo ó Canadá, pasando a ser profesor na Universidade de Toronto, dentro do departamento de psicoloxía da mesma.

O seu primeiro libro, *Maps of Meaning: The Architecture of Belief*, publicado en 1999, examina varios campos académicos para describir a estrutura dos sistemas de crenzas e mitos, o seu papel na regulación das emocións, a creación de significado e a motivacións para o xenocidio. O seu segundo libro, *12 Rules for Life: An Antidote to Chaos*, publicouse en xaneiro de 2018.

En 2016 Peterson publicou unha serie de vídeos en YouTube criticando a corrección política e a Acta C-16 do goberno canadense polas súas implicacións na liberdade de expresión. Tras isto recibiu unha cobertura signifivativa nos medios, atraendo críticas tanto positivas como negativas.

## Obra 
### Libros 
* 
* 

### Artigos máis citados 
* 
* 
* 
* 
* 
* 
* 
* 
* 
* 
* 
* 
* 
* 
* 

## Notas 
## Véxase tamén 
### Ligazóns externas 
*
Ingua

Na anatomía humana, a **ingua** (o adxectivo é "inguinal", como en canle inguinal) ou **virilla** é a zona de unión (tamén coñecida como a rexión inguinal) entre o abdome e a coxa a cada lado do óso pube. Isto tamén é coñecido como o Compartimento medial da coxa que consiste nos músculos adutores da cadeira ou nos músculos da ingua. Un tirón no músculo da ingua xeralmente refírese a unha dolorosa lesión debida ao estirar os músculos adutores dos músculos adutores da cadeira.

Estes músculos adutores da cadeira que compoñen a ingua e compóñense do adutor curto, adutor longo, adutor maior, gracilis e pectíneo. Estes músculos da ingua complementan a coxa (achegan o fémur e o xeonllo ata a liña media). A ingua esta innervada polo nervio obturador, con dúas excepcións: o músculo pectínico é innervado polo nervio femoral e a porción do adutor maior está innervado polo nervio tibial.

Na ingoa, debaixo da pel, hai de tres a cinco ganglios linfáticos inguinais profundos que desempeñan un papel no sistema inmunitario. Estes poden inflamarse debido a certas enfermidades, o máis común é unha infección simple e o menos probable, un cancro. Unha cadea de ganglios linfáticos inguinais drena aos nodos profundos.
 
Nun procedemento de flebografía, a ingoa é o lugar preferido para as incisións para meter un catéter no sistema vascular.
 
O ligamento inguinal vai desde o tubérculo pubiano ata a espiña ilíaca superior anterior e a súa anatomía é moi importante para as operacións de hérnia.
 
miniatura|left|Tirón muscular na ingoa

## Notas
## Véxase tamén
### Ligazóns externas
Píllara pequena

A **píllara pequena** ou **píllara areeira** (***Charadrius dubius***) é unha pequena especie de píllara.

## Etimoloxía 
O nome do xénero *Charadrius* procede dunha palabra latina referida  unha ave amarelada mencionada na Vulgata do século IV. Deriva do grego *kharadrios*, un paxaro que vivía nos vales fluviais (*kharadra*, 'barranco'). O nome específico *dubius* significa en latín 'dubidoso', xa que Sonnerat, en 1776, pensaba que este paxaro podería ser simplemente unha variante da píllara real (*Charadrius hiaticula*).

## Description 
miniatura|esquerda|Poliño de píllara pequena
[miniatura|esquerda|Ovo de * Charadrius dubius* – [MHNT]]

Os adultos teñen un dorso e ás de cor marrón agrisado, un ventre branco e un peito tamén branco e cunha banda negra. Teñen a parte superior da cabeza marrón, unha fronte branca, unha máscara negra arredor dos ollos con branco por riba e un peteiro escuro e curto. As patas son de cor carne e os dedos están palmados.

Esta especie difire da especie máis grande píllara real na cor das patas, o padrón da cabeza e a presenza dun anel ocular amarelo.

Son aves migratorias e pasan o inverno en África. Estas aves buscan alimento en áreas lamacentas, xeralmente usando a vista. Comen insectos e vermes.

miniatura|Apareamento, o macho golpea a cloaca da femia
[miniatura|En [Kannur, Kerala]]
miniatura|Individuo novo na lago Pulicat, India

## Hábitats e área de distribución 
O seu hábitat reprodutor son áreas de grava preto de auga doce, como pozos de grava, illas e ribeiras de ríos de Eurasia e norte de África. Aniñan en terra sobre pedras con pouca ou ningunha vexetación arredor. Tanto os machos coma as femias fan quendas para chocar os ovos.

## Subespecies 
Ten tres subespecies recoñecidas:
**C. d. curonicus* J. F. Gmelin, 1789 - desde Eurasia, oriente ruso, o Xapón, Corea, a China ao norte de África. Pasa o inverno no Sáhara, e Sri Lanka ata Indonesia e a China.
**C. d. jerdoni* (Legge, 1880) - desde a India, Sri Lanka, Paquistán ao sueste asiático.
**C. d. dubius* Scopoli, 1786 - de Filipinas, a Nova Guinea e arquipélagode Bismarck.

## Conservación 
É unha das especies ás que se aplica o *Acordo para a conservación das aves acuáticas migratorias africano-eurasiáticas* (AEWA).

## Notas 
## Véxase tamén 
### Ligazóns externas 
* Sexing and ageing (PDF; 5.4 MB) by Javier Blasco-Zumeta & Gerd-Michael Heinze
* 
* 
* 
* 
*
Píllara semipalmada

A **píllara semipalmada** (***Charadrius semipalmatus***) é unha pequena ave carádrida. Ten os pés parcialmente palmados, como indica o seu nome.

## Descrición 
Esta especie pesa de 22 a 63&nbsp;g e mide de 14 a 20&nbsp;cm de lonxitude e de 35 a 56&nbsp;cm de envergadura alar. Os adultos teñen o dorso e as ás maróns agrisados, un ventre branco e un peito branco cunha banda negra. Ten a parte superior da cabeza negra, fronte branca e unha máscara negra arredor dos ollos e un bico curto laranxa con punta negra.
right|miniatura|Vocalización

## Hábitat 
O seu hábitat reprodutor son os chans abertos de praias ou chairas do norte do Canadá e Alasca. Aniñan no chan con pouca ou nula vexetación.

Son migratorias e invernan en áreas costeiras do sur dos Estados Unidos, o Caribe e gran parte de Suramérica. Son aves errantes extremadamente raras en Europa occidental, e atopáronse en Terra de Fogo e as illas de Scilly británicas. O seu verdadeiro status pode quedar escurecido pola dificultade de identificalo sen confundilo coa moi similar píllara real de Eurasia, da cal anteriormente era considerada unha subespecie.

## Comportamento 
Aliméntase nas praias, chairas mareais e campos utilizando a vista. Come insectos, crustáceos e vermes. Lembra unha píllara rabirrubia (*Charadrius vociferus*) pero é moito menor e ten só unha banda no peito. Como aniña no chan, usa unha exhibición de "á rota" para intentar enganar os intrusos e afastalos do niño, que é unha exhibición similar á que fai a emparentada píllara rabirrubia.

## Galería 

Ficheiro:Semipalmatedplover-santafeisland.jpg|Nas Illas Galápagos
Ficheiro:Semipalmated Plover, broken wing display.jpg|Exhibición de "á rota"
Ficheiro:Charadrius-semipalmatus-002.jpg|Individuo xuvenil 
Ficheiro:Charadrius semipalmatus (Audubon).jpg|Ilustración (de John James Audubon)

## Notas 
## Véxase tamén 
### Ligazóns externas 
* Semipalmated plover species account - Cornell Lab of Ornithology
* Semipalmated plover - *Charadrius semipalmatus* - USGS Patuxent Bird Identification InfoCenter
* Semipalmated plover, Environment Canada
* 
* 
*
Cruceiro do adro de San Roque de Melide

O **Cruceiro do adro de San Roque de Melide** está situado ao carón da capela de San Roque en Melide. A súa cruz é de estilo gótico, do século XIV e, segundo Alfonso Daniel Rodríguez Castelao, vén sendo o cruceiro máis antigo de Galicia.
Está formado por unha base de pedra sobre a que se sitúa unha columna octogonal recente. Un aro de ferro une a columna á cruz. Na parte frontal amósase unha escena de Cristo en Maxestade cos brazos abertos e en alto e as palmas das mans mirando á fronte. Na parte traseira atópase a escena da Crucifixión de Xesús.

## Galería de imaxes

Ficheiro:Melide 2-02.jpg|Cristo en maxestade
Ficheiro:Melide Galiza 2008-02-07 19.jpg|Crucifixión

## Notas
## Véxase tamén
### Bibliografía 
* Alfonso Daniel Rodríguez Castelao: *As cruces de pedra na Galiza*
### Outros artigos 
* Cruceiro
### Ligazóns externas 
* Cruceiro do adro de San Roque de Melide en turismo.gal. Xunta de Galicia.
Presídium do Soviet Supremo da Unión Soviética

O **Presídium do Soviet Supremo da Unión Soviética** (en ruso: *Президиум Верховного Совета*) foi un dos máis importantes órganos de goberno da Unión Soviética, que exercía unha xefatura de estado colectiva. Elixido polo Soviet Supremo en sesión conxunta das súas dúas cámaras, tiña potestade lexislativa cando este non sesionaba (o Soviet Supremo só se xuntaba en dous períodos anuais). A súa sede estaba localizada no Kremlin de Moscova.

## Poderes constitucionais 
Segundo a Constitución da Unión Soviética, as principais atribucións do Presídium do Soviet Supremo eran as seguintes:

* Promulgar decretos
* Interpretar a lexislación vixente
* Disolver o Soviet Supremo segundo o disposto polo artigo 47 da Constitución e chamar a novas eleccións
* Realizar un referendo nacional por iniciativa propia ou a solicitude dalgunha das repúblicas da Unión
* Declarar a nulidade de decretos do Consello de Ministros e os consellos de ministros das repúblicas no caso de que discreparan coa lexislación vixente
* Relevar ao Presidente do Consello de Ministros e nomear ministros, sempre que o Soviet Supremo non se atopara sesionando, coa posterior remisión ao Soviet Supremo para a súa aprobación
* Establecer ordes e medallas, e otorgalas
* Establecer títulos honorarios, e asignalos
* Conmutar penas
* Nomear e relevar aos membros do Estado Maior do Exército Vermello
* Establecer rangos militares e diplomáticos, entre outros
* Declarar a mobilización parcial ou xeral
* Declarar a guerra no caso de ataque á Unión Soviética ou en cumprimento de obrigacións de tratados internacionais de defensa mutua
* Ratificar e renunciar a tratados internacionais subscritos pola Unión Soviética
* Representar ao Soviet Supremo, sempre que este non se atopara sesionando, nas súas relacións con parlamentos estranxeiros
* Nomear e relevar plenipotenciarios soviéticos no estranxeiro
* Recibir cartas credenciais de representantes diplomáticos estranxeiros acreditados á Unión Soviética;
* Declarar a lei marcial nunha rexión determinada ou en toda a Unión co propósito de defender ao país ou preservar a orde pública e a seguridade do Estado.

O Presídium tamén se encargaba de asuntos relacionados coa adquisición da cidadanía soviética, coma a súa retirada ou renuncia voluntaria a ela.

## Véxase tamén 
* Soviet Supremo da Unión Soviética
Pilro grande

O **pilro grande** (***Calidris tenuirostris***) é unha especie de ave limícola, a máis grande das especies do xénero dos pilros, *Calidris*.

## Etimoloxía 
O nome do xénero procede do grego *kalidris* ou *skalidris*, termo usado por Aristóteles para referirse a unha ave costeira de cor gris. O nome específico * tenuirostris * vén do latín e significa 'de peteiro delgado'.

## Distribución 
O seu hábitat de reprodución é a tundra do noroeste de Siberia. Aniñan no chan e poñen uns catro ovos nunha depresión que fan no chan. Son fortemente migratorios e pasan o inverno nas costas do sur de Asia ata Australia. Esta especie forma enormes bandadas en inverno. A especie foi rexistrada en pequeno número no oeste de Alasca a maioría dos anos e aparece como ave errante na Columbia Británica, Oregón, Virxinia Occidental e Maine.

## Descrición 
A especie ten patas curtas e escuras e un peteiro escuro, delgado e de mediana lonxitude. Os adultos reprodutores teñen partes superiores grises con manchas, con algunhas plumas marróns avermelladas. A face, pescozo e peito teñen moitas manchas negras, e teñen tamén algunhas liñas na parte de atrás do ventre. En inverno a plumaxe faise uniformemente gris clara por arriba.

Esta ave está estreitamente relacionada co máis estendido pilro gordo (*Calidris canutus*). En plumaxe reprodutor, este último ten unha cara, pescozo e peito vermellos distintivos. Noutras plumaxes, o pilro grande pode identificarse polo seu maior tamaño, peteiro máis longo, peito máis ancho, e partes superiores con máis liñas.

Comen en chairas lamacentas e praias, sondando ou peteirando para buscar comida utilizando a vista. Comen principalmente moluscos e insectos.

miniatura|300px|esquerda|En Manly Marina, Queensland, Australia

A IUCN considéraa unha especie ameazada. É unha das especies ás que se aplica o *Acordo para a conservación das aves acuáticas migratorias africano-eurosiáticas* (AEWA).

## Notas 
## Véxase tamén 
### Ligazóns externas 
*Oiseaux Photos
Michel Tamarati

**Michel Tamarati**, nado como **Mikheil Tamarashvili** (en ) en setembro de 1858 en Akhaltsikhe (Imperio Ruso) e finado o 16 de setembro de 1911 preto de Santa Marinella, En 1888 graduouse polo Seminario de San Lázaro de París e volveu a finais de 1888 a Xeorxia, Malia estar desactualizado, esta obra segue a ser a máis completa ao abordar a historia do cristianismo no país. A obra tivo tamén un propósito político claro, ao salientar o papel do catolicismo nas relacións políticas e culturais entre Xeorxia e Occidente, así como criticar a absorción da antiga Igrexa ortodoxa xeorxiana pola Igrexa ortodoxa rusa e as políticas imperiais rusas contra o movemento a favor da autocefalia. Segundo o historiador David Marshall Lang, a embaixada rusa en Roma mercou e destruíu tantas copias como tivo oportunidade.

## Notas
Patrulla Águila

A **Patrulla Águila** é o grupo de voo acrobático do Exército do Aire español. Foi creado en 1985 e ten a súa sede en San Javier, Murcia. A Patruñña voa con​ sete avións CASA C-101 Aviojet de fabricación española. Participa en exhibicións mundiais e é coñecida polas súas aterraxes en formación.

## Membros da patrulla 
miniatura|Adhesivo World Champion 2010
O equipo está formado por pilotos instrutores de voo militar.

## Galería

Ficheiro:Patrulla Águila en SIAF y Airpower 2016 (29527610536).jpg|Patrulla Águila 2016
Ficheiro:Patrulla Águila en SIAF y Airpower 2016 (29561570115).jpg|Patrulla Águila 2016
Ficheiro:Patrulla Águila en SIAF y Airpower 2016 (29527817086).jpg|Patrulla Águila 2016
Ficheiro:RIAS 2014 Patrulla Aguila 02.jpg|Patrulla Águila 2014
Ficheiro:Patrulla Águila on CASA C-101EB Aviojet display (22102588031).jpg|Patrulla Águila 2015
Ficheiro:Patrulla Águila on CASA C-101EB Aviojet scampanata (21471418183).jpg|Solo on display 2015
Ficheiro:CASA C-101 Aviojet de la Patrulla Águila del Ejército del Aire de España (14728566542).jpg|Patrulla Águila 2014
Ficheiro:Patrulla Águila CASA C-101EB Aviojet formation (22091406195).jpg|Patrulla Águila 2015
Ficheiro:2016 Patrulla Aguila Pilot Crew (26664419636).jpg|Membros da Patrulla Águila en 2016

## Notas
Butrus Rai

**Butrus Rai** (en ), nado en Alepo o 8 de novembro de 1922 e finado o 7 de xuño de 1994, foi un relixioso católico melquita sirio, arcebispo de Nosa Señora do Paraíso en México dende 1988 até o seu pasamento.
## Traxectoria 
Xurx Kahala naceu en Alepo o 8 de novembro de 1922. Foi ordenado sacerdote basiliano alepino o 26 de xuño de 1948.

O 9 de setembro de 1968 foi nomeado bispo auxiliar do patriarcado de Antioquía e bispo titular de *Edessa in Osrhoëne*. Recibiu a consagración episcopal o 10 de novembro do mesmo ano de mans do patriarca Máximo V na catedral de santo Elías de Beirut. 

Logo da institución da Pontificia Comisión para a Revisión do Código de Dereito Canónico Oriental (*Pontificia Commissio Codici Iuris Canonici Orientalis Recognoscendo*) por Paulo VI, o 15 de setembro de 1973 foi nomeado membro consultor da mesma.

O 27 de febreiro de 1988 foi nomeado bispo de Nosa Señora do Paraíso en México. Dous anos máis tarde, o 19 de febreiro de 1990 foi elevado a arcebispo e nomeado exarca apostólico de Venezuela. Finou no cargo, o 7 de xuño de 1994.

## Notas
BLITS

**BLITS**, acrónimo de *Ball Lens In The Space*, é un satélite artificial ruso lanzado o 17 de setembro de 2009 como carga secundaria a bordo dun foguete Soiuz 2-1b Fregat desde o Cosmódromo de Baikonur.

## Características 
BLITS é un satélite pasivo, con forma de esfera de 170&nbsp;mm de diámetro. Está construído de tal xeito que é retrorreflector, coa misión principal de validar o concepto de satélite esférico de vidro retrorreflector e obter datos científicos en xeofísica, xeodinámica e relatividade grazas a medicións desde terra mediante láser con precisión dun milímetro ou inferior.

O satélite está formado por dous hemisferios feitos con vidro de baixo índice de refracción e unha esfera interna feita de vidro de alto índice de refracción. Un dos hemisferios está recuberto cunha capa protectora de aluminio e verniz. A masa total do satélite é de 7,53&nbsp;kg.

Desde o 22 de xaneiro de 2013, BLITS é seguido como se fora dous obxectos en órbita, o que indica unha posible fragmentación en órbita, posiblemente debido a unha colisión.

## Notas 
## Véxase tamén 
### Outros artigos 
*Soiuz 2-1b Fregat
Borys Gudziak

**Borys Gudziak**, nado o 24 de novembro de 1960 en Syracuse (Estados Unidos de América), é un eclesiástico greco-católico ucraíno-estadounidense, dende 2019 metropolita de Filadelfia.

## Traxectoria 
Naceu nunha familia de inmigrantes ucraínos en Syracuse. Graduouse pola Universidade de Syracuse en Filosofía e Bioloxía en 1980, e posteriormente continuou os seus estudos na Pontificia Universidade Urbaniana de Roma, graduándose en Teoloxía en 1983. No mesmo ano comezou os estudos de doutoramento nun programa interdepartamental de Historia cultural bizantina e eslava na Universidade Harvard, doutorándose en 1992 coa tese *"Crisis and Reform: The Kyivan Metropolitanate, the Patriarchate of Constantinople, and the Genesis of the Union of Brest"*, publicada polo Harvard Ukrainian Research Institute en 1998. 

En 1992 trasladouse a Lviv, onde fundou o Instituto de Historia Eclesiástica, do que foi o primeiro director até outubro de 2002. En 1993 foi nomeado presidente da Comisión para a Renovación da Academia Teolóxica de Lviv polo arcebispo maior Myroslav Ivan Liubachivskyi, e entre 1995 e 2000 foi reitor da devandita Academia, e posteriormente reitor até 2002. En 2002 pasou a ser reitor da Universidade Católica Ucraína, e posteriormente o seu presidente. Foi ordenado sacerdote o 26 de novembro de 1998 na catedral de San Xurxo de Lviv polo bispo Sofron Mudryi e incardinado na arquieparquía de Lviv. É autor de máis de 50 estudos sobre historia eclesiástica, formación teolóxica, e diferentes aspectos culturais.

O 21 de xullo de 2012 foi nomeado polo papa Bieito XVI exarca apostólico de Francia e bispo titular de *Carcabia*. Recibiu a consagración episcopal o 26 de agosto de mans do arcebispo maior Sviatoslav Shevchuk, e tivo como co-consagrantes principais ao arcebispo de Lviv Ihor Vozniak e ao exarca apostólico de Gran Bretaña Hlib Lonchyna. Tomou posesión da sé nunha divina liturxia o 2 de decembro do mesmo ano. Coa elevación da sé ao rango de eparquía, Gudziak pasou a ser o bispo de San Vladimiro Magno de París, con xurisdición sobre os fieis da Igrexa católica ucraína de Francia, Bélxica, os Países Baixos, Luxemburgo e Suíza.

O 18 de febreiro de 2019 foi nomeado arcebispo metropolita de Filadelfia. Como administrador apostólico da eparquía de San Vladimiro Magno de París foi nomeado no mesmo día Hlib Lonchyna. En maio de 2018 foi nomeado doutor *honoris causa* pola Universidade de Syracuse. En agosto de 2018 recibiu o premio Vasyl Stus.

## Notas
Pilro escuro

O **pilro escuro** ou **pilro cincento** (***Calidris maritima***) é unha pequena ave costeira do xénero dos pilros, *Calidris*.

## Descrición 
miniatura|esquerda|Plumaxe de verán
miniatura|esquerda|Plumaxe de inverno
Os adultos teñen patas curtas amarelas e un bico fino, escuro con base amarela, de tamaño medio. O corpo é escuro na parte superior con lixeiros tons púrpura e pola parte inferior é principalmente branco. O peito está manchado de gris e a parte traseira é negra. Mide de 20 a 22&nbsp;cm de lonxitude e 42 a 46&nbsp;cm de envergadura alar, e pesa de 50 a 105&nbsp;g.

## Reprodución 
[miniatura|Ovos desta especie na colección do [Museo de Wiesbaden, Alemaña]]
O seu hábitat de reprodución é a tundra ártica das illas do norte do Canadá e as áreas costeiras de Groenlandia e noroeste de Europa. Aniñan no chan en rochas elevadas ou en lugares baixos húmidos. O macho escava varias depresións; a femia escolle unha e pon de 3 a 4 ovos. O macho asume a principal responsabilidade durante a incubación e ocúpase dos pitos. As crías aliméntanse por si mesmas.

Informouse dun caso aparente de hibridación entre esta especie e o pilro común (*Calidris alpina*) en Inglaterra.

## Distribución e migración 
Reprodúcense nas costas árticas dende o Canadá ao noroeste de Europa. Son migrantes tardíos e móvense ás costas rochosas atlánticas libres de xeo en inverno, pero a maioría non van máis ao sur que Carolina do Norte (na parte americana) e norte de Portugal (na parte europea). Pode verse nas costas cantábricas galegas en inverno. Son bastante gregarios, forman pequenas bandadas, a miúdo con virapedras (*Arenaria interpres*). Esta especie é domesticable e accesible.

## Alimentación 
Comen nas costas rochosas capturando o alimento usando a vista. Aliméntanse principalmente de artrópodos e moluscos e tamén algo de materia vexetal.

## Status 
O pilro escuro é unha das especies ás que se aplica o *Acordo para a conservación das aves acuáticas migratorias africano-eurasiáticas* (AEWA).

## Notas 
## Véxase tamén 
### Ligazóns externas 
* Purple sandpiper facts en BTO BirdFacts
*información en eNature.com
* 
* 
* 
* 
*
Blue Scout I

**Blue Scout I** foi un foguete suborbital dos Estados Unidos pertencente á familia de foguetes Scout.

## Características 
No desenvolvemento da familia Scout participaron tanto a NASA como a USAF, pero esta última, debido a diferentes requirimentos e necesidades, acabou ramificando o proxecto cunha serie de foguetes con capacidade suborbital en contraposición á capacidade orbital do resto da familia. O contratista principal sería neste caso Ford Aeronutronics. Do Blue Scout I lanzáronse só tres unidades, con dous fallos.

## Historial de lanzamentos 
## Notas 
## Véxase tamén 
### Outros artigos 
*Scout (familia de foguetes)
*Scout B
*Scout B1
*Scout D1
*Scout E1
*Scout F1
*Scout G1
*Scout X1
*Scout X2
*Scout X-2B
*Scout X-2M
*Scout X3
*Scout X-3A
*Scout X-3C
*Scout X-3M
*Scout X-4
*Scout X-4A
*Scout X-5C
*Blue Scout II
*Blue Scout Junior
Pilro semipalmado

O **pilro semipalmado** (***Calidris pusilla***) é unha ave costeira moi pequena do xéneo *Calidris*. Ás veces é separado xunto con outras especies de pilros pequenos no xénero *Erolia,*, pero, aínda que estes forman un grupo aparentemente monofilético, o vello xénero no que inicialmente se clasificara esta especie era *Ereunetes*, proposto antes que *Erolia*. Porén, xeralmente é clasificado como un *Calidris*.

## Descrición 
É un pilro pequeno, de 13 a 15&nbsp;cm de longo, que pesa de 20 a 32&nbsp;g. Os adultos teñen patas negras e un bico recto, escuro, curto e robusto. O corpo é marrón agrisado escuro na pare superior e branco na inferior. A cabeza e pescozo son marróns agrisados claros. Pode ser difícil de distinguir doutros pilros pequenos similares, especialmente do pilro de Mauri.

## Reprodución e hábitat 
O seu hábitat de reprodución é a tundra sur do Canadá e Alasca preto da auga. Aniñan no chan. O macho escava varias depresións pouco fondas e a femia escolle unha, fórraa de herba e outros materiais e pon catro ovos. O macho axuda a incubar. Uns poucos días despois a femia abandona os pitos co pai; as crías aliméntanse por si soas.

Comen en chairas lamacentas, capturando a comida usando a vista e sondando co seu sensible peteiro. Esta consiste principalmente en insectos e crustáceos.

## Status e migración 
Son aves migradoras de longa distancia e pasan o inverno nas costas de Suramérica e algunhas no sur dos Estados Unidos. Migran en bandadas de centos de miles, especialmente en zonas de alimentación favorables como a baía de Fundy e a baía de Delaware. Esta especie é unha rara pero regular ave errante no oeste de Europa.

Aínda que son moi numerosas, estas aves son moi dependentes duns poucos hábitats clave onde fan escala durante as súas migracións, notablemente Mary's Point e Johnson's Mills na  baía de Shepody, un brazo da baía de Fundy. Durante os meses de xullo e agosto, a Nature Conservancy of Canada mantén un centro de información sobre estas aves en Johnson's Mills, Nova Brunswick.

## Notas 
## Véxase tamén 
### Bibliografía 
* Jonsson, Lars & Peter J. Grant (1984) Identification of stints and peeps *British Birds* 77(7):293-315

### Ligazóns externas 
* Informe sobre a especie pilro semipalmado - Cornell Lab of Ornithology
* Semipalmated sandpiper - *Calidris pusilla* - USGS Patuxent Bird Identification InfoCenter
* Johnson's Mills Shorebird Reserve and Interpretive Centre
* Un artigo on line de identificación que cobre esta especie e outros pequenos pilros  en surfbirds.com
* 
* 
* 
* Pilro semipalmado - BirdLife International
Atresmedia

**Atresmedia Corporación de Medios de Comunicación, S.A.**, máis coñecida como **Atresmedia** (anteriormente **Grupo Antena 3**), é un grupo de comunicación español que opera en varios sectores de actividade, especialmente o audiovisual.

Atresmedia Televisión forma parte de Atresmedia, xunto con empresas como Uniprex (Onda Cero, Europa FM, Ver-T), Movierecord ou Unipublic. Ademais está asociada a R.T.I. Televisión en Colombia para o seu novo cambio de programadora a canle privada no 2009.

O 6 de marzo de 2013 o Grupo Antena 3 pasou a denominarse Atresmedia, e con iso Antena 3 de Televisión fíxoo cambiando a Atresmedia Televisión.

## Actividades 
### Televisión 
En televisión, Atresmedia Corporación agrupa para a emisión dentro de territorio español dúas canles xeneralistas e outros catro temáticos, ademais de dúas que emiten os sinais das xeneralistas principais en alta definición. O grupo tamén conta cunha canle internacional e outro de series, que emite en televisión de pago para España e a nivel internacional. Todas as canles se poden ver a través de TDT, plataformas de satélite ou cable. As canles son:

#### Extintos 
#### Televisión no exterior 
As canles para o exterior de Atresmedia Televisión están dispoñibles a través de diversas plataformas de pago en todo o mundo.

### Radio 
En radio, Atresmedia Corporación agrupa, a través de Atresmedia Radio, varias canles de radio:

## Organigrama 
### Consello de Administración 
## Notas
## Véxase tamén 
### Ligazóns externas 
* Sitio web de Atresmedia Corporación 
* Sitio web corporativo de Atresmedia Corporación
Lista de capitais de provincia de España por altitude

Esta é unha lista das capitais de provincia de España ordenadas por altitude sobre o nivel do mar. Dita altitude adoita ser un valor que depende de como sexa calculado: ás veces é o punto máis elevado da localidade, outras o punto máis baixo, outras a altura da zona central (por exemplo, a capital do concello) e outras é a altura media de tódolos puntos da cidade. Tamén se emprega a altitude do aeroporto ou aeródromo, cando existe, posto que é a referencia do altímetro das aeronaves. Para evitar variacións segundo a fonte que se utilice, tomouse como dato o valor proporcionado polo Instituto Xeográfico Nacional de España.

España é un dos países con maior altura media de toda Europa, o que se traduce nunha gran cantidade de cidades por encima dos 500 e ata 800 metros de altitude. Esta elevación concéntrase na Meseta Central, e en particular na Submeseta Norte, e ten como resultado que esas cidades adoitan rexistrar no inverno as temperaturas máis frías de todo o país.

## Véxase tamén 
### Outros artigos 
* Xeografía de España
*Relevo de España

### Ligazóns externas 
* Instituto Geográfico Nacional de España
Gran Premio de Bélxica de 2018

O **Gran Premio de Bélxica 2018** (oficialmente **Formula 1 2018 Johnnie Walker Belgian Grand Prix**) foi unha carreira de Fórmula 1 que que se celebrou o 26 de agosto de 2018, no Circuíto de Spa-Francorchamps de Spa, Bélxica. Foi a décimo terceira rolda do Campionato Mundial de Fórmula 1 de 2018 e o 74º Gran Premio de Bélxica e a sexaxésima primeira vez que se disputou a carreira en Spa-Francorchamps.

O piloto de Mercedes Lewis Hamilton chegou cunha vantaxe de 24 puntos sobre Sebastian Vettel no Campionato de Pilotos. No Campionato Mundial de Construtores, Mercedes lideraba sobre Ferrari por 10 puntos.

## Pneumáticos dispoñibles 
## Informe 
## Clasificación
### Cualificación
800px|thumb|centro|Grella de saída

### Carreira
### Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
* 2018 Spa-Francorchamps FIA Formula 2 round
### Ligazóns externas
Pablo Ares Feal

**Pablo Ares Feal**, nado en Barallobre (Fene) o 7 de outubro de 1907 e finado en Santiago de Compostela o 7 de novembro de 1962, foi un médico, psiquiatra e profesor de farmacoloxía da Universidade de Santiago de Compostela.
## Traxectoria
En 1955 mercou na carballeira de San Lourenzo un edificio con predio no que fundou o psiquiátrico La Robleda, que dirixiu ata a súa morte

## Recoñecementos
En 1934 recibiu o premio Nicolás Rodríguez Abaytúa polo seu expediente académico.
O concello de Fene púxolle o seu nome a unha rúa en Barallobre.

## Notas
Yashmina Shawki

**Yashmina Shawki**, nada en Vigo en 1967, é unha historiadora, xornalista, conferenciante e escritora galega especializada en Oriente Próximo, e en concreto no pobo kurdo.

## Traxectoria 
### Primeiros tempos 
Nada en Vigo, é filla de nai galega e pai iraquí, e viviu os seus primeiros anos en Bagdad (Iraq), volvendo a Vigo para a súa escolarización. Con catorce anos regresou a Bagdad a cursar a educación secundaria, se ben volveu a Vigo por mor da inseguridade do país.

### Formación académica 
É licenciada en Dereito (1992) e en Historia Contemporánea (1993) pola Universidade de Santiago de Compostela.

### Xornalismo 
Comezou a súa actividade como xornalista e como articulista de opinión en *El Correo Gallego* en 1996, pasando a *Atlántico Diario* en 1998, e a *La Voz de Galicia* en 2001.

Colabora en *Radio Voz* desde 2004, desde 2010 no programa *Despierta Galicia*. Participa regularmente no programa *Galicia por diante* de Radio Galega, así como na TVG en programas como *Foro Aberto*, *A Chave*, ou *Volver ao Rego*.

## Obra 
Conta con obra tanto en castelán como en galego.

### Novelas 
* *Baghdad, a un paso del infierno*. (2017, Terra Ignota Ediciones)
* *Fundación libélula*. (2011, Edicións Xerais de Galicia)
* *Kurdos, destino libertad*. (2007, Ineditor).

### Ensaio 
* *El despertar árabe, ¿sueño o pesadilla?* (2013, USC Editora) ISBN 978-84-1587-607-6.
* "Armenios e curdos fronte ao novo imperio otomán"  en O Mundo en Galego. Instituto Galego de Análise e Documentación Internacional (IGADI), p. 56 .

### Contos 
* *Contos ao carón da lareira*. (2007, Nova Galicia Edicións).

## Notas 
## Véxase tamén 
### Ligazóns externas 
* Artigos da autora en *La Voz de Galicia*.
* Yashmina María Shawki–Aziz Gómez en Referentes galegas , .
Soviet das Nacionalidades

[miniatura|287x287px|Divisións administrativas da [Unión Soviética no ano 1989.]]
O **Soviet das Nacionalidades** (en ruso: Совет Национальностей) era unha das dúas cámaras do Soviet Supremo da Unión Soviética, creado pola Constitución da Unión Soviética de 1936. Funcionou entre os anos 1938 e 1991. A diferenza do Sóviet da Unión, o Sóviet das Nacionalidades estaba composto polas distintas nacionalidades (repúblicas) da Unión Soviética.

O Sóviet das Nacionalidades gozou dos mesmos dereitos que o Sóviet da Unión, tanto na área das iniciativas lexislativas, coma na resolución doutras cuestións. Tiña autonomía para elixir o seu presidente, que dirixía as sesións da cámara, así coma aos seus catro vicepresidentes e ás comisións permanentes.

## Composición e forma de elección 
O Soviet das Nacionalidades estaba composto por 625 deputados, e os seus membros eran elixidos de forma universal, igualitaria, directa e secreta, de acordo cos principios da democracia socialista. Coa regra de igualdade de representación das diferentes nacionalidades soviéticas, o soviet estaba formado pola mesma cantidade de representantes de cada unha das Repúblicas da Unión Soviética:

* 32 deputados por cada república (sen contar outras unidades autónomas que podían estar dentro da república, que enviaban membros de forma separada)
* 11 deputados por cada república autónoma
* 5 deputados por cada óblast autónomo
* 1 deputado por cada distrito nacional

## Presidentes do Soviet das Nacionalidades 
## Véxase tamén 
* Soviet Supremo da Unión Soviética
* Presidium do Soviet Supremo da Unión Soviética
Pilro de Maur

O **pilro de Maur** (***Calidris mauri***), ou tamén **pilriño de Maur**, é unha pequena ave limícola do xénero *Calidris*. Esta é unha das especies limícolas máis abundantes en América do Norte, cunha poboación de millóns. O nome específico *mauri* fai referencia ao botánico italiano Ernesto Mauri (1791–1836). Foi clasificado tamén nos xéneros *Erolia* e *Ereunetes*.

## Descrición 
Os adultos teñen as patas escuras e bico curto, fino e escuro, máis fino e algo curvado na punta (no pilro semipalmado o bico é máis curto e máis recto). O corpo é castaño por arriba e branco por debaixo, con raias finas no peito. A cabeza é de cor parda avermellada na parte supeior. Esta ave pode ser difícil de distinguir doutras pequenas limícolas similares, especialmente do pilro semipalmado, sobre todo cando ambas as especies teñen a plumaxe de inverno, e son de cor gris. O *C. mauri* muda á plumaxe de inverno moito máis cedo no outono que o pilro semipalmado.

## Distribución 
O seu hábitat reprodutor é a tundra de Siberia oriental e de Alasca. Migran cara a ambas as costas atlánticas e pacíficas de América do Norte e do Sur. É unha especie errante moi rara en Europa.

## Alimentación 
Estas aves aliméntanse nas chairas de lama en lagoas, estuarios e costas mariñas durante a migración e nas estacións non reprodutoras, sondando co bico ou utilizando a vista. Comen xeralmente invertebrados mariños. Durante a estación de cría aliméntanse na tundra e nas pradeiras húmidas. Comen principalmente insectos, pequenos crustáceos e moluscos.

## Reprodución 
Aniñan no chan, usualmente baixo algunha vexetación. O macho escava varias depresións e a femia selecciona unha e pon alí catro ovos. Ambos os pais incuban os ovos e coidan as crías mentres son dependentes, as cales se alimentan soas. Ás veces, a femia abandona a súa parella e os pitos antes de que estes estean listos para o voo.

## Notas 
## Véxase tamén 
### Bibliografía 
* Jonsson, Lars e Peter J. Grant (1984). Identification of stints and peeps British Birds. 77(7):293-315.
* Garrido, O.H.; Kirkconnell, A. (2000). Birds of Cuba. Helm Field Guides, Londres. 253 pp.
* Centro Nacional de Biodiversidad (CeNBio), Cuba 2008. Diversidad Biológica Cubana - Clase Aves.
* Sociedad Ornitológica Puertorriqueña Inc. (SOPI), 2007. (Catálogo de las aves de Puerto Rico).
* Sociedad Ornitológica de la Hispaniola (SOH), 2008. Lista de Aves de la Hispaniola - Versión 1.4. 

### Ligazóns externas 
* Páxina canadense sobre medio ambiente (en inglés).
* Artigo para a identificación que cobre esta especie e outras *Calidris* pequenas  (en inglés).
* Descrición de *Calidris mauri* - Cornell Lab of Ornithology (en inglés).
* *Calidris mauri* - USGS Patuxent Bird Identification InfoCenter (en inglés).
Pilar Bahamonde

**Pilar Bahamonde y Pardo de Andrade**, nada en Ferrol o 15 de outubro de 1865 e finada en Madrid o 28 de febreiro de 1934, foi unha muller galega da burguesía ferrolá, nai do ditador Francisco Franco.

## Traxectoria 
O seu pai era Ladislao Bahamonde Ortega (1836-1926), oficial primeiro do Corpo Administrativo da Armada Española e a súa nai era Carmen Pardo de Andrade y Pardo de Andrade (1838-1908). Casou o 24 de maio de 1890 en Ferrol con Nicolás Franco Salgado-Araujo (1856-1942). Tiveron cinco fillos: Nicolás Franco Bahamonde (1891-1977), Francisco Franco Bahamonde (1892-1975), Pilar Franco Bahamonde (1895-1989), Ramón Franco Bahamonde (1896-1938) e María de la Paz Franco Bahamonde (1899-1903).

O seu marido Nicolás era un librepensador e tiña fama de mullereiro, amigo das festas e as partidas de cartas no club de oficiais. En 1907 abandonou o fogar familiar. Pilar era conservadora, moralista e católica practicante.

## Notas
Posse

O apelido **Posse** pode facer referencia a:
## Persoas 
* **Antonio Posse Roybanes** (Betanzos 1753 - A Coruña 1809), médico galego.
* **Juan Antonio Posse Varela** (Laxe 1766 - San Andrés del Rabanedo 1854), relixioso liberal galego.
* **Arvid Posse** (Helsingborg 1820 - Estocolmo 1901), político sueco, primeiro ministro de 1880 a 1883. 
* **Manuel Posse Rodríguez** (Val do Dubra 1892 - Santiago de Compostela 1968), párroco e escritor galego. 
* **Xavier Posse Varela** (Malpica de Bergantiños 1898 - ?), anarquista galego.
* **Jesús Posse García** (? - Santiago de Compostela en 1938), sindicalista e xornalista galego.
* **Abel Posse** (Córdoba 1934 - ), escritor e diplomático arxentino.

## Outros 
* **Posse**, municipio brasileiro do Estado de Goiás.
* ***Posse*** (*Os xusticieiros do oeste*), filme de 1975 dirixido e protagonizado por Kirk Douglas.
* ***Posse***, filme de 1993 dirixido e protagonizado por Mario Van Peebles.

## Véxase tamén 
* Pablo Iglesias Posse (Ferrol 1850 - Madrid 1925), político galego, fundador do PSOE.
* Máximo Leyes Posse (Laxe 1855 - A Estrada 1899), político, xornalista e escritor galego
* Manuel Viturro Posse (Rianxo ? - A Coruña 1936), avogado e político galego.
* María Dolores Fernández-Posse (Ferrol 1945 - Madrid 2007), arqueóloga galega.
*
Guion Bluford

**Guion Stewart Bluford Jr.**, nado en Filadelfia o 22 de novembro de 1942, é un exastronauta estadounidense que participou nas misións STS-8, STS-61-A, STS-39 e STS-53 como especialista de misión. Pasou un total de 28,69 días no espazo.

## Traxectoria
Bluford naceu o 22 de novembro de 1942 en Filadelfia (Pensilvania). Gradouse en enxeñaría aeroespacial na Universidade do Estado de Pensilvania en 1964, fixo un máster en ciencias con distinción en enxeñería aeroespacial polo Instituto de Tecnoloxía da Forza Aérea en 1974 e ten un doutoramento en enxeñería aeroespacial e física de láseres polo Instituto de Tecnoloxía da Forza Aérea en 1978. Ten tamén un máster en administración de empresas pola Universidade de Houston, obtido en 1987.

Converteuse en astronauta da NASA en 1979, sendo o primeiro afroamericano en ir ao espazo.

## Véxase tamén 
### Outros artigos 
*STS-8
*STS-61-A
*STS-39
*STS-53
### Ligazóns externas
*
Manuel Posse Rodríguez

**Manuel Posse Rodríguez**, nado en Vilariño (Val do Dubra) en 1892 e finado en Sar (Santiago de Compostela) o 9 de xaneiro de 1968, foi un cura párroco e escritor galego en lingua galega.

## Traxectoria 
miniatura|*Paisaxes. Versos galegos*, 1925.
Rematou a carreira eclesiástica no Seminario de Santiago de Compostela en 1916 e foi titular, entre outras parroquias, de Santa María do Sar (dende 1940).

Foi membro correspondente da Real Academia Galega.

## Obra 
* *Paisaxes. Versos galegos*, Santiago de Compostela, *El Eco Franciscano*, 1925.
* Adaptación teatral de *!Inda non quero ser mico!*, de F. Ignacio Blanco Freire.

## Notas 
## Véxase tamén 
### Bibliografía 
* 
* 
* 
* 
* 
* 
*
Châmoa Gomes de Pombeiro

**Châmoa Gomes de Pombeiro** (ou Flâmula), señora de Maia pola súa nai, foi unha nobre galega sobriña dos condes de Traba nada no Reino de León en data descoñecida e finada en 1145. Era filla do nobre de orixe galega Gómez Núñez  de Pombeiro (nado antes de 1096 e morto despois de 1141) e Elvira Peres de Trava.

Châmoa era irmán de Loba Gomes, María Gomes, Urraca Gomes, Fernão Gomes de Celanova e Pero Gomes de Celanova. Casou moi nova con Paio Soares da Maia (1100) co que tivo tres fillos: Pedro Pais (Alferes), Paio Pais Zapata e Ximena Pais. Enviuvou recluíndose no mosteiro beneditino de Vairãoe. Volvendo casar con Mem Rodrigues de Tougues. Foi nai do primeiro fillo ilexítimo con Afonso Henriques (Afonso I de Portugal). Afonso I casaría con Mafalda de Savoia.

Châmoa foi a última descendente por parte do pai da liñaxe dos Tougues actual Vila do Conde. Sendo fundadora do mosteiro de Santa Clara de Entre os Ríos

## Notas
Iziaslaŭ Brucki

**Iziaslaŭ Brucki** (en ), nado como **Ivan Danilavič Brucki** (en ) o 22 de xaneiro de 1926 en Bielavuša (entón na Segunda República de Polonia) e finado o 26 de novembro de 2007, foi un eclesiástico belaruso, primado da Igrexa ortodoxa autocéfala belarusa entre 1984 e 2007.

## Traxectoria 
Naceu nunha familia de granxeiros en Bielavuša, hoxe parte do distrito de Stolin (rexión de Brest), o 22 de xaneiro de 1926. Logo da anexión de Belarús Occidental pola URSS en 1939, o seu pai foi deportado a Kazakhstán en 1940.

## Notas 
## Véxase tamén 
### Ligazóns externas
Pilro anano

O **pilro anano** (***Calidris minutilla***) é a ave costeira máis pequena, de aí o seu nome (do latín medieval *minutilla*, 'moi pequeno').

## Descrición 
Ten patas verdosas e curtas e peteiro fino e escuro. Os adultos reprodutores son marróns con liñas marrón escuras na parte superior e brancos pola parte inferior. Teñen unha liña clara sobre o ollo e unha parte superior da cabeza escura. En inverno son grises na parte superior. Os individuos novos teñen padróns máis vistosos na parte superior con coloración avermellada e liñas brancas.

Esta especie pode ser difícil de distinguir doutras aves costeiras diminutas similares. En particular, o pilro anano é moi similar á especie correspondente asiática, *Calidris subminuta*, da cal se diferencia pola súa aparencia máis compacta con pescozo máis curto, dedas máis curtas, ter cores algo máis apagados e unha barra na á máis forte.

## Reprodución e migación 
O seu hábitat reprodutor son os lamazais e a tundra do norte de Norteamérica. Aniña no chan preto da auga. A femia pon catro ovos nunha depresión pouco profunda escavada no chan forrada con herba e musgos. Ambos os pais incuban; a femia abandona o niño antes de que as crías emplumen e ás veces mesmo antes de que eclosionen os ovos. As crías aliméntanse por si mesmas e poden voar ás dúas semanas de vida.

Migran en bandadas ao sur dos Estados Unidos, México, América Central, o Caribe e norte de Suramérica. Aparecen como aves errantes moi raras en Europa occidental.

## Alimentación 
Aliméntase en chairas de barro, petirando a comida que ven, e ás veces sondando co peteiro. Comen principalmente pequenos crustáceos, insectos e caracois.

## Notas 
## Véxase tamén 
### Bibliografía 
* Jonsson, Lars & Peter J. Grant (1984) Identification of stints and peeps *British Birds* 77(7):293-315

### Ligazóns externas 
* An online identification article covering this species and other small calidrids  at surfbirds.com
* Least sandpiper species account - Cornell Lab of Ornithology
* Least sandpiper - *Calidris minutilla* - USGS Patuxent Bird Identification InfoCenter
* Least sandpiper photos at Oiseaux.net
* 
* 
*
Eric Boe

**Eric Allen Boe**, nado o 1 de outubro de 1964 en Miami (Florida),  é un astronauta estadounidense retirado que participou nas misións STS-126 e STS-133 como piloto. Pasou un total de 28,65 días no espazo.
## Traxectoria
Gradouse en enxeñería astronáutica na Academia da Forza Aérea dos Estados Unidos en 1987 e obtivo un máster en enxeñería eléctrica polo Instituto de Tecnoloxía de Georgia en 1997. Converteuse en astronauta da NASA en xullo de 2000.
## Véxase tamén 
### Outros artigos 
*STS-126.
*STS-133.
### Ligazóns externas
*
Karol Bobko

'''Karol Joseph 'Bo' Bobko'*, nado no condado de Queens, Nova York, o 23 de decembro de 1937 e finado o 17 de agosto de 2023, foi un astronauta estadounidense que participou nas misións STS-6, STS-51-D, e STS-51-J como piloto, tendo permanecido un total de 16,09 días no espazo.

## Traxectoria 
Bobko naceu nunha familia de orixe lituano-polaca. Gradouse en Ciencias pola Academia da Forza Aérea en 1959 e ten un máster en enxeñaría aeroespacial pola Universidade do Sur de California obtido en 1970.

Converteuse en astronauta da NASA en setembro de 1969, participando no SMEAT (*Skylab Medical Experiments Altitude Test''), unha simulación de 56 días en terra duna misión á estación espacial Skylab. Bobko tamén formou parte da tripulación de apoio da misión Apollo-Soiuz. Dentro da preparación do primeiro voo do Transbordador espacial Columbia, a misión STS-1, Bobko foi o astronauta principal do grupo de proba e verificación no Centro Espacial Kennedy.

## Notas 
## Véxase tamén 
### Outros artigos 
* STS-6
* STS-51-D
* STS-51-J

### Ligazóns externas 
*